Berugte oud-Isis-leier se suster glo aangekeer | Netwerk24
Berugte oud-Isis-leier se suster glo aangekeer
Die suster van die berugte Isis-leier Aboe Bakr al-Baghdadi is in alle waarskynlikheid Maandag in die noorde van Sirië gevange geneem.
Rasmija Awad, glo die suster van die oud-Isis-leier Aboe-Bakr al-Baghdadi, is gevange neem, het die Turkse regering Dinsdag gesê. Foto: Reuters
Die vrou, haar man en skoondogter word tans ondervra, het 'n Turkse amptenaar Dinsdag aan Reuters gesê.
Die vrou wat amptenare glo Rasmija Awhad (65) is, is in 'n klopjag naby Azaz, 'n dorp naby die grens met Turkye en onder Turkse beheer, in hegtenis geneem.
Turkye hoop sy sal meer kan verklap oor die werkinge van die terreurgroep Isis.
Daar was nie onmiddellik genoeg inligting om te bevestig dat dit wel Baghdadi se suster is wat gevange geneem is nie.
Baghdadi is onlangs dood toe hy homself in 'n blitsoperasie deur die Amerikaanse Delta Force opgeblaas het. Baghdadi het blykbaar by 'n tonnel ingevlug en homself saam met twee van sy kinders opgeblaas. – Reuters